قدغن اولدی بو گون عترت پیغمبره سو
اودی هر ایل بو گونون مثلی دوشر دللره سو

فاطمه گل لرینون ایندی سولان گون لریدور
تشنه سقانون او شرمنده اولان گونلردور
زینبون قانه دونن قلبی یانان گونلری دور
وئره بولموردی سو سوزوندان سارالان گل لره سو

راضی اولموردی بیری آدینا سقا چاغورا
اوتانوردی چخا بیر خیمه قباغیندا دورا
یغدی بیر بیر بوشالان مشگلری بوش چادرا
دئدی آخسون آخاجاق هر نقدر چوللره سو

خیمه لرده بالا قیزلار هامی سو آخداریشور
هامونی بهت آپاروبدور نه دیور نه دانشور
دانیشان بیر سو دیور بیرده ربابی سو روشور
بلکه سقا اشیده اصغره خاطر وئره سو

شیرخواره بالانی هی بالالار دوره لیور
وئرور الدن اله قزلار یوزه اشگون الیور
معجریلن بیری یللور بیری هی سیلکه لیور
یارادوب خیمه ده باخ گور نه گوزل منظره سو

گوردی بو حالی سکینه اولوب احوالی به هم
دئدی بیر خواهش ائدیم یوخ دئمه ای کان کرم
غیرتوندن گورورم غرق اولوسان گوز یاشیوا
گاه شمشیره باخورسان گه حسین قارداشیوا

گلدی چوخ سرعتیله محضر سقایه او دم
مشگه باخ اولسا بیر آز وئر آپاریم اصغره سو
سووا گئتسن منی اولده دولادور باشووا
 مشگوی باغریوا باس قویما توکولسون یره سو